Żewġ mediċini ġodda għall-marda tal-prostata ġew miżjuda fuq il-formularju tal-Gvern biex jingħataw b'xejn lill-pazjenti. Huwa stmat li madwar 15,000 persuna se jkunu qegħdin jagħmlu użu minn dawn il-mediċini, li s'issa kienu jinxtraw mill-pazjenti għall-ispiża ta' madwar €400 kull sena. Id-Deputat Prim Ministru u Ministru għas-Saħħa Chris Fearne qal li fil-passat l-uniku soluzzjoni għall-irġiel li kellhom problema fil-prostata kienet operazzjoni. Illum grazzi għall-mediċini nafu li ħafna pazjenti ma jkollhomx bżonn operazzjoni bir-riskji kollha li din iġġib magħha. Fi stqarrija, il-Gvern qal li l-ispiża tal-mediċini b'xejn għall-problemi fil-prostata hija ta' madwar €5 miljuni fis-sena. Huwa stmat li 50% tal-irġiel ikunu diġà sofrew bi problemi fil-prostata sakemm jagħlqu l-50 sena. 75% tal-irġiel ikollhom problemi fil-prostata sakemm jagħlqu 80 sena. Inti taqbel li l-Gvern għandu jagħti l-mediċini b'xejn? Ikkummenta hawn taħt jew ibagħtilna fuq info@newsbook.com.mt .td_uid_3_5f75c690a6448_rand.td-a-rec-img{text-align:left}.td_uid_3_5f75c690a6448_rand.td-a-rec-img img{margin:0 auto 0 0}